NÍ KASEMI VIDEOHI
Video kpiti nɛ ɔmɛ haa Baiblo mi sane bimihi nɛ a he hia nɛ ngɛ Sane Kpakpa Nɛ Je Mawu Ngɔ! womiyo ɔ mi ɔ a heto.
Mɛni ji sane kpakpa nɛ je Mawu ngɔ ɔ? Mɛni he je nɛ wa ma nyɛ ma he ye ɔ? A ha Baiblo mi sanehi nɛ nihi pɔɔ bimi ɔ a heto ngɛ womiyo nɛ ɔ mi.
Wa tsɛɔ Mawu ke Ope, Bɔlɔ, Nyɔmtsɛ kɛ ekpahi. Se Mawu biɛ nitsɛnitsɛ je kpo pe si 7,000 ngɛ Baiblo ɔ mi.
Ke adesahi lɛ a ngma Baiblo ɔ, anɛ e da blɔ kaa a tsɛɔ Baiblo ɔ ke Mawu Munyu lo? Mɛnɔ munyu lɛ ngɛ Baiblo ɔ mi?
Ke Baiblo ɔ je Mawu ngɔ ɔ, lɛɛ e sa nɛ Baiblo ɔ nɛ hi slɔɔto kulaa ngɛ womi kpahi a he.
Baiblo ɔ tsɔɔ kaa Yesu gbenɔ ɔ he ngɛ se nami wawɛɛ. Anɛ yi mi tomi ko ngɛ e gbenɔ ɔ he lo?
Yesu tu Mawu Matsɛ Yemi ɔ he munyu wawɛɛ pe ní kpahi ngɛ e fiɛɛmi ní tsumi ɔ mi. E se nyɛɛli ɔmɛ kɛ jeha babauu sɔle konɛ Matsɛ Yemi ɔ nɛ ɔ nɛ ba.